ພວກມືປືນ ສັງຫານ ຢ່າງໜ້ອຍ 25 ຄົນ ທີ່ມະຫາວິທະຍາໄລ ໃນພາກຕາເວັນຕົກສຽງເໜືອ ຂອງປາກິສຖານ
​ເຈົ້າ​ໜ້າ​ທີ່ ​ແລະແຫຼ່ງຂ່າວຈາກ​ໂຮງໝໍ ​ແຈ້ງ​ວ່າ ການໂຈມ​ຕີ​ ທີ່ມະຫາວິທະຍາ​ໄລ​ແຫ່ງ​ນຶ່ງ ໃນປາ​ກິ​ສຖານ ໃນວັນພຸດ​ມື້​ນີ້ ເຮັດໃຫ້ 25 ຄົນ ເສຍຊີວິດ.
ແຫລ່ງຂ່າວ ຈາກບັນດາເຈົ້າໜ້າທີ່ ແລະໂຮງໝໍ ແຈ້ງວ່າ ການ ໂຈມຕີດ້ວຍອາວຸດປືນແລະລະເບີດ ທີ່ມະຫາວິທະຍາໄລແຫ່ງ ນຶ່ງຢູ່ທາງພາກ ຕາເວັນຕົກສຽງເໜືອ ຂອງປາກິສຖານ ໃນວັນ ພຸດມື້ນີ້ ເຮັດໃຫ້ມີຜູ້ເສຍຊີວິດ ຢ່າງໜ້ອຍ 25 ຄົນ ແລະ ໄດ້ຮັບ ບາດເຈັບຫລາຍສິບຄົນ ເຈົ້າໜ້າທີ່ກ່າວວ່າ ພວກກໍ່ການຮ້າຍກຸ່ມນຶ່ງຈຳນວນ 4 ຄົນໄດ້ ບຸກເຂົ້າໄປໃນມະຫາວິທະຍາໄລ Bacha Khan ຢູ່ໃນເມືອງ Charsadda ປະມານ 9 ໂມງເຊົ້າແລະໄດ້ເປີດສາກລະດົມຍິງ ເຂົ້າໃສ່ພວກນັກສຶກສາແລະອາຈານສອນ ຢູ່ທີ່ນັ້ນ ຮອງຜູ້ບັນຊາການຕຳຫລວດປະຈຳຂົງເຂດ ທ່ານ Saeed Wazir Khan ກ່າວວ່າ ຢ່າງ ໜ້ອຍມີຜູ້ວາງລະເບີດສະລະຊີບສອງຄົນ ຮວມຢູ່ໃນພວກທີ່ທຳການໂຈມຕີ ໂຄສົກຂອງກຸ່ມຕາລິບານໃນປາກິສຖານ ທ້າວ Mohammad Kho-rasani ກ່າວວ່າ ກຸ່ມ ດັ່ງກ່າວບໍ່ມີສ່ວນພົວພັນໃດໆກັບການໂຈມຕີ ທີ່ ມະຫາວິທະຍາໄລ ແລະກ່າວເພີ້ມອີກວ່າ ບໍ່ມີສະຖາບັນ ທີ່ບໍ່ແມ່ນທະ ຫານໃດໆຢູ່ໃນລາຍຊື່ເປົ້າໝາຍຂອງການໂຈມຕີ ຢູ່ໃນຖະ ແຫລງການທີ່ສົ່ງມາໃຫ້ວີໂອເອນັ້ນ ທ້າວ Khorasani ໄດ້ປະກາດກ່ຽວກັບການໂຈມຕີ ໃນວັນພຸດມື້ນີ້ວ່າແມ່ນຂັດຕໍ່ກົດໝາຍ ‘Shariah ຂອງອິສລາມ ” ໂຄສົກກອງທັບປາກິສຖານ ທ່ານ Asim Bajwa ກ່າວວ່າ ກອງທະ ຫານ ຮວມທັງໜ່ວຍ ກ້າຕາຍ ໄດ້ສັງຫານຜູ້ໂຈມຕີສີ່ຄົນ ແລະພວມທຳ ການປະຕິບັດງານກວດຄົ້ນ ເປັນ ເຂດໆໄປ ຢູ່ໃນມະຫາວິທະຍາໄລດັ່ງ ກ່າວ